******

**Κιν. 6946 687629**

**Υποκατάστ : Τάσου Σεχιώτη 9, Τρίπολη**

**Email : liakopoulostrip@hotmail.com**

**Τηλ. 2716 007160 / Τ.Κ. 22100**

**Κεντρικό: Κολοκοτρώνη 27 Μεγαλόπολη**

**Email :** liakopoulosmeg@hotmail.com

**Τηλ. 27910 21144 / Τ.Κ. 22200**

***\***

Οι Φανοί της Κοζανίτικης Αποκριάς

**Κοζανίτικη Αποκριά :** Η Κοζανίτικη Αποκριά είναι ένα πλέγμα εθίμων που δεν έχει ακόμα εξαντλήσει τη δυναμική της, καθώς διαθέτει ελαστικότητα και δυνατότητες προσαρμογής στις συνθήκες κάθε νέας εποχής. Πυρήνας και εστιακό σημείο της είναι o Φανός, εορταστική πυρά που ανάβει στα σταυροδρόμια της πόλης εδώ και αιώνες, αποδεικνύοντας την ανθεκτικότητα του εθίμου και τις βαθιές του ρίζες στις καρδιές των Κοζανιτών, που δεν μπορούν να διανοηθούν τις Αποκριές χωρίς αυτόν.

**Οι Φανοί :** Πρόκειται για μια γιορτή με λατρευτικό και ανατρεπτικό χαρακτήρα, που στήνεται γύρω  από ένα βωμό στον  οποίο η φωτιά καίει ακοίμητη όλη τη νύχτα. Γίνεται το βράδυ της Κυριακής της Αποκριάς όταν το κέφι βρίσκεται στο αποκορύφωμά του, όταν η απελευθέρωση από τις αναστολές έχει φτάσει στο ανώτερο δυνατό σημείο και η οινοποσία ενθαρρύνει τους ανθρώπους να χαλαρώσουν και να χαρούν τη μοναδικότητα της στιγμής. Γύρω από η φωτιά σχηματίζεται ένας κύκλος  με επικεφαλή τον κορυφαίο τραγουδιστή, ο οποίος τραγουδάει πρώτος στίχο-στίχο τα πατροπαράδοτα τραγούδια του Φανού ακολουθούμενος από το χορό που τα επαναλαμβάνει με τον ίδιο τρόπο.

**Ιερά Μονή Κοιμήσεως Θεοτόκου Μικροκάστρου :** Η Ιερά Μονή αποτελεί ένα από τα σημαντικότερα θρησκευτικά και ιστορικά καθιδρύματα της **Μητροπόλεως Σισανίου και Σιατίστης**. Χτίστηκε στα μέσα περίπου του 18ου αιώνος. Διαδραμάτισε έντονο θρησκευτικό, εθνικό και κοινωνικό ρόλο, τόσο κατά τη διάρκεια της Τουρκοκρατίας και του απελευθερωτικού αγώνα, όσο και σε όλες τις επόμενες ιστορικές εξελίξεις της περιοχής συνεισφέροντας πνευματική, υλική και πρακτική στήριξη. Από το έτος 1993 λειτουργεί ως Ιερά Γυναικεία Μονή και σύμφωνα με τα Τυπικά του Ορθόδοξου Ανατολικού Μοναχισμού.

**1η μέρα : Μεγαλόπολη – Τρίπολη – Μέτσοβο - Σιάτιστα :**

Ώρα 06:15 αναχώρηση από την Εθνική Τράπεζα Μεγαλόπολης και 07:00 από Προφήτη Ηλία Τρίπολης και μέσω νέων αυτοκινητοδρόμων Τριπόλεως – Κορίνθου - Ιωαννίνων με ενδιάμεση στάση για καφέ στο ύψος του Ψαθόπυργου θα φτάσουμε στο Μέτσοβο. Ορεινή κωμόπολη, παραδοσιακός οικισμός και ο χειμωνιάτικος καιρός είναι ο τέλειος συνδυασμός για να απολαύσουμε το μεσημεριανό μας φαγητό στα παραδοσιακά ταβερνάκια. Στη συνέχεια αναχώρηση για τη Κωμόπολη της Σιάτιστας. Τακτοποίηση στο ξενοδοχείο μας.Το βράδυ ομαδικό γλέντι σε ταβέρνα της περιοχής. Διανυκτέρευση.

**2η μέρα : Ιερά Μονή Κοιμήσεως Θεοτόκου Μικροκάστρου - Κοζάνη :**

Μετά το πρωινό, **πρώτη μας επίσκεψη-προσκύνημα στην** Ιερά Μονή Κοιμήσεως της Θεοτόκου στο Μικρόκαστρο Σιατίστης, που χτίστηκε στα μέσα περίπου του 18ου αιώνος. Διαδραμάτισε έντονο θρησκευτικό, εθνικό και κοινωνικό ρόλο, τόσο κατά τη διάρκεια της Τουρκοκρατίας και του απελευθερωτικού αγώνα της περιοχής συνεισφέροντας πνευματική, υλική και πρακτική στήριξη. Αρχικά λειτούργησε ως ενοριακός ναός για τους κατοίκους της γειτονική κωμόπολης του Μικροκάστρου και σύντομα εξελίχθηκε σε μεγάλο Προσκύνημα για τα πολλά θαύματα που επιτελούσε και επιτελεί μέχρι σήμερα η θαυματουργός Εφέστιος Εικόνα της Παναγίας της Ελεούσας. Από το έτος 1993 λειτουργεί ως Ιερά Γυναικεία. Στη συνέχεια αναχωρούμε για την πόλη της Κοζάνης και ξεκινάμε τη γνωριμία μας με τον Ιερό Μητροπολιτικό ναό του πολιούχου της πόλης Αγίου Νικολάου στην καρδιά του ιστορικού κέντρου της Κοζάνης. Ο ναός με το χαρακτηριστικό ψηλό καμπαναριό του, είναι σύμβολο αναφοράς για κάθε Κοζανίτη. Σήμερα η πόλη κινείται στους ξέφρενους ρυθμούς της Κοζανίτικης Αποκριάς στην οποία πρωταγωνιστούν οι «φανοι», οι μασκαράδες που περιφέρονται σε όλη την πόλη, οι λαϊκοί οργανοπαίκτες, οι μπάντες στους δρόμους, το κρασί, τα «κιχιά» και τα κεράσματα σε όλους. Η καθολική συμμετοχή στα δρώμενα και τα χορευτικά, είναι τα χαρακτηριστικά των αποκριάτικων ημερών. Παραμονή για γεύμα στην πόλη και το απόγευμα επιστροφή στο ξενοδοχείο. Διανυκτέρευση.

**3η μέρα : Πρέβεζα – Τρίπολη - Μεγαλόπολη :**

 Μετά το πρωινό παίρνουμε τον δρόμο της επιστροφής. Πρώτη μας στάση η πόλη της Πρέβεζας. Με πολύ χορό, μουσική και εκλεκτά παραδοσιακά εδέσματα, η πόλη γιορτάζει σήμερα την Καθαρά Δευτέρα, τηρώντας την παράδοση των τελευταίων χρόνων που θέλουν την πόλη να είναι σημείο αναφοράς και για τα κούλουμα. Ζωντανή μουσική θα υπάρχει σε πολλά σημεία στο ιστορικό κέντρο με τους καταστηματάρχες της εστίασης να είναι πανέτοιμοι να υποδεχθούν τους πολίτες. Ο Δήμος Πρέβεζας στήνει ένα μεγάλο γιορτινό τραπέζι με δωρεάν σαρακοστιανά, κρασί, κάνοντας την πόλη μια μεγάλη παρέα σε αυτή την όμορφη γιορτή. Το απόγευμα θα πάρουμε το δρόμο της επιστροφής μέσω Ιονίας Οδού, Γέφυρας Ρίου Αντιρρίου, Πάτρα – Κόρινθο και με ενδιάμεση στάση άφιξη το βράδυ σε Τρίπολη και Μεγαλόπολη.

**Τιμή συμμετοχής κατ’ άτομο:**

**160 € σε δίκλινο δωμάτιο**

## 150 € σε τρίκλινο δωμάτιο

## 140 € σε τετράκλινο δωμάτιο

**Στην τιμή περιλαμβάνονται :**

* Μεταφορές, περιηγήσεις, σύμφωνα με το πρόγραμμα.
* 2 διανυκτερεύσεις στο Hotel Σιάτιστα \*\*\* στη Σιάτιστα.
* Πρωινό σε μπουφέ στο ξενοδοχείο.
* Ασφάλεια αστικής/επαγγελματικής ευθύνης Tour Operator.
* Διόδια αυτοκινητοδρόμων και γέφυρας Ρίου - Αντιρρίου.
* Ο νέος φόρος διαμονής.
* Συνοδός γραφείου.
* Φ.Π.Α.

**ΔΕΝ ΠΕΡΙΛΑΜΒΑΝΟΝΤΑΙ :**

* Εισιτήρια εισόδου σε μουσεία και αρχαιολογικούς χώρους.
* Ότι ρητά δεν αναφέρεται στο πρόγραμμα ή αναφέρεται ως προαιρετικό – προτεινόμενο.

**ΛΕΠΤΟΜΕΡΕΙΕΣ :**

* Οι ανωτέρω εκδρομές ενδέχεται να πραγματοποιηθούν με διαφορετική σειρά χωρίς να παραληφθεί κάτι.
* Η εγγραφή σας στην εκδρομή σημαίνει ότι αποδέχεστε τους γενικούς όρους συμμετοχής του γραφείο μας που υπάρχουν στην ιστοσελίδα μας. www.liakopoulostours.gr

Πληροφορίες και κρατήσεις θέσεων στα γραφεία μας

*ΣΗΜΕΙΩΣΗ : Με την δήλωση συμμετοχής σας στην εκδρομή ΔΕΝ δεσμεύεται την θέση σας στο λεωφορείο. Αυτή γίνεται ΜΟΝΟ με την*

*κατάθεση προκαταβολής ή την εξόφληση!!!*

Σας ευχαριστούμε πολύ για τη συμμετοχή σας.

*Καλό ταξίδι και καλή διασκέδαση*